OpenLLM-France/wikimedia huggingface dataset:
# Epifanio de los Santos Avenue (EDSA)

Epifanio de los Santos Avenue, krennet e EDSA, a vez graet eus hent pennañ Metro Manila e Filipinez. Ul liamm kengej pouezus-tre eo evit stagañ tuioù su ha norzh ar Veurgêr. Brudet eo ivez EDSA en istor a-vremañ Filipinez evit bezañ al lec'h ma c'hoarvezas div mell manifestadeg peoc'hus a zisoc'has o-div war diskar ar brezidanted Ferdinand Marcos ha Joseph Estrada. Eno e voe dalc'het ivez ur pezh bodadeg gant an tu-enep e penn-kentañ respet ar brezidantez Gloria Macapagal-Arroyo. Gwelet Dispac'h an EDSA hag EDSA II.
Mont a ra EDSA da sevel un tamm bras eus hentoù-tro Metro Manila (C-4). Stummet eo well-wazh evel un hantergelc'h a ra tro Manila. O loc'hañ eus ar su betek an norzh e tremen dre gêrioù Pasay, Makati, Mandaluyong, San Juan, Quezon City, ha Caloocan. Er su ec'h echu nepell eus an SM Mall of Asia e Pasay (da vezañ echuet e 2006) hag en norzh e chom a -sav e Monumento (ur monumant e koun Andres Bonifacio), e Caloocan. Pa oa bet savet ar vali e-pad prezidantelezh Manuel L. Quezon, e oa bet anvet Julio 19, diwar deizad ganedigezh an haroz broadel Jose Rizal. Diwezhatoc'h eo bet adanvet Highway 54, ha, dre ul lezenn barlamant eo bet adanvet c'hoazh Epifanio de los Santos e 1959 en enor d'un istorour brudet. Lesanvet eo ivez tachenn emgann ar panelloù brudañ.
Ruilhañ a ra ar Metro Rail Transit pe MRT (Linenn 3 tenioù ar veurgêr) a-hed an darn vrasañ eus an EDSA, adal Taft Avenue er su betek North Avenue nepell eus SM City North Edsa Mall en hanternoz EDSA. Rakwelet eo astenn an MRT betek penn ar vali, tre betek Monumento.

## Gwelet ivez

* Hentoù pennnañ e Metro Manila
* Skeudenn
* Santual an EDSA
* Dispac'h an EDSA
* EDSA II
# Goulenn hollek

Goulenn hollek a reer en armerzh eus hollad ar goulennoù evit madoù ha servijoù e marc'had ur Stad nemetken, er gennad publik pe brevez, gant ar vevezerien hag an embregerezhioù.

## Termenadur

Ar goulenn hollek a zo sammad an dispignoù gouarnamantel, an ezporzhiadennoù,, postadurioù an embregerezhioù ha bevezadur an tiegezhioù.
Displeget e vez modenone ar PDG gant argemm ar goulenn hollek, da lavaret eo ma tigresk ar postadurioù e tigresko ar PDG ha vice-versa da skouer. Kemmadur unan eus arventennoù ar goulenn hollek (dispignoù gouarnamantel, postadurioù, ezporzhiadennoù ha bevezadur dibenn) a grouo stroñsoù war ar goulenn, un darvoud hag a gemm ar goulenn ; gallout a ra bezañ pozitivel (muioc'h a goulenn) pe negativel (nebeutoc'h a c'houlenn)). Ar stroñsoù war ar goulenn a lakaio PDG ar Stad da gemm-digemm.
Ar pep pouezusañ da zeskiñ :
   Goulenn hollek = Bevezadur + Postadurioù + Dispignoù gouarnamantel + Ezporzhiadennoù
# Gouloù

Ar gouloù, pe ar gouloù gwelus, a zo skinadur electromagnetek etre harzoù ar gwagennoù a c'hell bezañ klevet gant lagad an Den (war-dro 400–700 nanometr). Diwar ur savboent skiant e c'heller gouloù bezañ anv an holl spektr electromagnetek. Ar gouloù a zo graet gant rannigoù elfennel anvet fotonoù. Studi ar gouloù a zo ar weledoniezh, ur skourr eus ar pouezusañ er fizik.
Tri berzh zo gant ar gouloù :
* Fonnder pe lugern;
* Talm
* Polarizadur pe roud luskelladur ar wagenn.
Perzhioù ar gwagennoù koulz ha re ar rannigoù a zo d'ar gouloù.
# Goulven (sant)

Sant Goulven (skrivet ivez Goulwen), pe Goulc'hen, a voe eskob Leon er VI$^{vet}$ kantved. Anavezout a reomp e vuhez dre ur skrid latin.
Ganet e vije bet e Bro-Leon, diwar tud bet deuet eus Enez Vreizh, ha breur e vije da santez Peronell. Sevel a reas ur peniti en distro, en arvor Bro-Leon, e-kichen Plouneour-Traezh, ha goude-se ur manati er memes lec’h, war douaroù a oa bet roet dezhañ gant ar c’hont Even. Hervez ar vojenn e voe roet da sant Goulven kement a zouar ha ma c'helle ober an dro anezhañ dindan un devezh (evel sant Gouenoù e Gouenoù). Ur foz vurzhudus en em stummas war e lerc’h, da verkañ bevenn ar vinic'hi. Eno emañ bremañ parrez ha kumun Goulc'hen. E-touez e ziskibled eno e voe sant Maden.
Eskob Leon e vije bet Goulven, war-lerc’h sant Paol Aorelian. War zibenn e vuhez ez eas da Sant-Ider e Bro-Roazhon. Hervez e Vita (skrid e vuhez) e varvas eno d’ar 1añ a viz Gouere 600. Ha douaret e vije bet en abati Sant-Melan e Roazhon.
Goueliet e vez d’ar 1añ a viz Gouere.
Meur a stumm zo bremañ d’e anv : Goulven, Goulwen, Golven, Goulc'hen, Goulc'han.
Enoret e vez e Goulc'hen hag er C'hrouaneg (Plougerne) e Bro-Leon, e Goulien e Kerne-Izel, e Lanvaeleg e Bro-Dreger, e Sant-Loup e Bro-Oueloù, e Talbont e Bro-Sant-Maloù, e Goven ha Sant-Ider e Bro-Roazhon…

## Pennadoù kar

* an anv Goulven

## Liammoù diavaez

* Infobretagne.com - Goulven
* Pennker - La vie de saint Goulven hervez Albert Le Grand

## Levrlennadur

* Le Breton H. - Un vieux saint breton : saint Goulven ou Golven, évêque de Léon, Roazhon, 1933.
* Le Grand, Albert - Vies des saints de la Bretagne Armorique (1636) - Vvet embannadur 1901 - Kemper
* Morice, Yves - La Vie latine de saint Goulven – Transcription, traduction, commentaire, kounskrid mestroniezh 1999-2000 – Skol-veur Breizh-Uhel - Roazhon.
# Goulven Jacq

Goulven Jacq :
| Obererezh | Skrivagner, troour |
| Ganedigezh | 1913 e Plougastell, Kerne, Breizh |
| Marv | 18 Genver 1993 e Kiberen, Bro-Wened, Breizh |
| Yezh skrivañ | Brezhoneg |
| Enorioù | Priz Langleiz e 1976 |
| Oberennoù pennañ ||
| Pinvidigezh ar paour ||
| kemmañ |
Goulven Jacq a oa skrivagner brezhonek, ganet e Plougastell e 1913, ha marvet e Kiberen d’an 18 a viz Genver 1993. Ganet e oa bet en ur familh paour eus Plougastell ha chomet e oa paour a-hed e vuhez. E vugaleaj a gont en e levr eñvorennoù “Pinvidigezh ar Paour”.

## Goulven Jacq e-pad an Eil Brezel-bed

Er Vezen Perrot e oa bet e dibenn an Eil Brezel-bed gant ar renk a SS-Oberscharführer (gant al lesanv “Maout”). Gloazet e voe en dorn memes d'ar mare ma varvas Auguste le Deuff lesanvet Verdier, lazhet gant ur paotr eus ar strouezheg a guzhas ur bistolenn en e vered pa voe harzet ha pa dennas warno.

## Goulven Jacq goude ar brezel

War-lerc’h ar brezel en doa kavet repu e Spagn, e kamp Miranda de Ebro. Goude e oa aet da chom da Vrazil hag e São Paulo e oa chomet e-pad 8 vloaz. Eno en doa savet ur gelaouenn vrezhonek anvet An Trede Diskuliadur ma tisplege kredennoù ar speredourien eus Brazil.

## An distro da Vreizh

Ur wech distroet da Vreizh en doa graet e annez e Sant-Brieg ha graet en doa skol vrezhoneg en Oaled Abherve. Bloavezhioù diwezhañ e vuhez en doa tremenet e Kiberen. Desket en doa mat meur a yezh ha pa oa marvet e laboure war ur geriadur brezhoneg-nederlandeg, ur yezh en doa desket e kamp Miranda de Ebro.

## Oberennoù

* Pinvidigezh ar paour, Al Liamm, 1977 (((Priz Langleiz]])
* Ar Wastell, embannet en Al Liamm, niv.204 ; Eil priz Per Trepos, roet gant France Régions 3, a oa bet roet da C’houlven Jacq evit ar gontadenn-se e 1980
* E gwinieg an tad, niv. 137 Hor Yezh, 1981
* E bro ar richer c’hlas gant Francisco Cândido Xavier, lakaet e brezhoneg gant Goulven Jacq, Hor Yezh, 1983
* dornskrid diembann ur geriadur nederlandeg ; gant e zanvez eo bet savet geriadur Jan Deloof

## Levrlennadur

* Lionel Henry, Dictionnaire biographique du mouvement breton, Yorann embanner (432 pajenn), miz Du 2013 ( ISBN 978-2-916579-59-7)
# Goulven Jaouen

Goulven Jaouen a zo ur c'hizeller breizhat, o chom e Logonna-Daoulaz. Enaouet eo gant gant ar savouriezh relijiel a bep seurt abaoe m'eo bihan ha gant ar mitologiezhioù.

## Un nebeud oberennoù

* E Traoñienn ar Sent, delwennoù Derc'hen (asambles gant Inês Ferreira), Jaoua, Korneli, Melar, Tudi ha Tunvezh

## Liammoù diavaez

* Lec'hienn ofisiel
* Goulven Jaouen gant skolidi Diwan
# Gouliguoleg

Ur yezh papouek eus skourr yezhoù papouek ar reter eo ar gouliguoleg (guliguli pe gulili) komzet gwechall en Inizi Solomon.
Ur yezh varv an hini eo.

## Gwelet ivez

* Yezhoù papouek
* Yezhoù papouek ar reter
# Goulven

Goulven, Goulwen, Goulc'hen pe Goulc'han zo un anv-badez brezhonek tennet eus anv sant Goulven, eskob Bro-Leon. Goulwena eo ar stumm gwregel.
Tremenet eo evel anv-tiegezh, Le Goulven a gaver ivez gant ur stumm gallekaet.

## Tud brudet

* Goulven Salaun, unan eus pennoù emsavadeg ar paper-timbr e 1675
* Joseph-Golven Tuault de La Bouvrie (1744-1822), kannad er Stadoù Meur
* Goulven Morvan (1819-1891), beleg, skrivagner ha troour brezhonek
* Goulven Mazeas (1895-1981), emsaver
* Goulven Jacq (1913-1993), skrivagner brezhonek
* Goulven Laurent (1925-2008), istorour ar skiantoù
* Goulven Pennaod (1928-2000), stourmer ha yezhoniour
* Goulven Madec (1930-2008), doueoniour
* Goulc'han Kervella, (g. 1951), leurenner, komedian ha skrivagner brezhonek
* Goulven, unan eus anvioù-pluenn an tresour bannoù-treset Etienne Le Roux
* Goulven Jaouen, kizeller
* Goulven Gallais (g. 1961), skeudennaouer ha grafour
* Goulven Peron, enklasker arbennik war mojenn ar roue Arzhur
* Goulwena an Henaff (g. 1978), kinnigerez skinwel

### Anv-tiegezh

* Joseph Goulven (1886-1972), arbennigour gall war Maroko
* Jérôme Goulven, aktour gall

## Anv-lec'h

* Goulc'hen e Bro-Leon
* Bae Goulc'hen, etre Plouneour-Traezh ha Ploueskad
* Goven, e Bro-Sant-Maloù
* Goulien e Kerne izel
* Skol Sant-Goulven e Sant-Ider, e Bro-Gwitreg
* iliz Sant-Golven e Talbont, e Bro-Sant-Maloù (e-kichen Ploermael)
* chapel Sant-Golven e Kaorel, e Sant-Brieg

## Lennegezh

* Goulven le goémonier, romant gallek skrivet e 1932 gant Yves-Marie Rudel ha skeudennaouet gant Zavier Langleiz, Embannadurioù Colbert, Pariz, 1942, 219 p.
# Goulven Mazéas

Goulven Mazeas (ganet d'ar 15 a viz Meurzh 1895 e Lanniliz, e Penn-ar-Bed, hag aet da Anaon d'an 9 a viz Genver 1981 e Bear) a oa ur stourmer breton. Gwerzher avaloù-douar, dont a reas, goude ar C'hentañ Brezel-bed, da vezañ ur c'hevredadelour ha peoc'hgarour europat.
Dimezet e oa gant ur Barizianez bet o vakañsin en Enez-Vriad anvet Denise Weill, e 1923.
Goulven Mazeas eo an ezel kentañ eus an Emsav bet war ar renk evit dilennadegoù. Tapet en doa 2,8% eus ar mouezhioù (376) e dilennadegoù 1930 e Gwengamp en anv ar PNB.

## Kentañ Brezel-bed

Kemer a reas perzh er brezel hag enoret e voe gant ar groaz-brezel.

## Eil Brezel-bed

Kudennoù bras a voe gantañ e-kerzh an Dalc'hidigezh. Lamet e voe e embregerezh digantañ pa oa gwelet evel yuzev. Harzet e voe e-kerzh an Eil Brezel-bed. O welet selloù ar servijoù Stad enep-yuzev o vont war-zu ar familh, Maodez Glanndour a ginnig badeziñ anezho. Harzet e voe e wreg (yuzev elzasian, ganet Weill), flatret, gant o bugale, Claudine ha Daniel, evit bezañ kaset da gamp Drancy e miz Kerzu 1943. Dont a reas a-benn da lakaat harz d'an deportadur e miz C'hwevrer 1944 dre goulenn sikour gant e gamaladed en Emsav. Ar verc'h Claudine a voe klañv bras gant an danijenn skevent.

## Levrlennadur

* Lionel Henry, Dictionnaire biographique du mouvement breton, Yoran Embanner, Here 2013, pajenn 322

## Liamm diavaez

* (fr) Goulven Mazéas, du social fédéralisme à la naissance du Mouvement européen, Kevin Jezequel
# Hudouriezh

An hudouriezh, eo an holl oberennoù ereet ouzh ar c'hredennoù pe al lidoù, arveret en ur soñjal e c'hallfent dazverañ boudoù pe nerzhoù naturel pe dreistnaturel. Dre an amzer e tispartias an hudouriezh diouzh pleustroù arall evel ar relijion pe ar skiantoù.
Ar sell war ar pleustr-se en deus kemmet meur a-wezh hervez ar mareoù istorel. Hogen hiriv an deiz c'hoazh e vez arveret an hud evit paloù relijiel pe mezegel e meur a sevenadur".
E sevenadur ar C'hornôg e oa ereet an hud ouzh menozhioù ar re all, an estren, hag ar brimitivelezh. Se a dalve diforc'hioù sevenadurel bras. Etre diwezh an XIXvet kantved ha deroù an XXvet kantved e veze gwelet an hudouriezh gant ar re ouiziek evel ur pleustr hag a glot gant ur mank a spered hag ereet ouzh strolladoù marzelaet.
Er relijionoù okult pe nevezpagan, e vez graet hudour pe sorserez eus izili ar strollad hag ingal e vez arveret hud lidel; o taolennañ an hud evel ur moian d'un den bennak plegiñ ar bed gwirvoudel diouzh nerzh e youl e-unan. An termenadur-mañ a voe poblekaet gant Aleister Crowley (1875–1947),hag a oa un amguzhour breizhveuriat. Meur a relijion (evel ar Wicca pe ar satanazegezh LaVeyan) ha reizhiadoù hudek (evel hud ar c'haos) o deus heuliet ar soñj-se.

## Notennoù

* ↑ Baglari, M.H. (2015). "The Magic Art of Witchcraft and Black Magic". International Journal of Scientific and Research
# Hudson

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Hudson zo un anv-tiegezh saoznek, hag a gaver ivez e lec'hanvadurezh ar broioù saoznek.

## Orin

Eus an anv-bihan gourel gallek (Norzh Bro-C'hall) Hughes < galleg kozh Hue < frankeg Hug, "kalon, spered, ene" (gw. uhelalamaneg hugu, heñvelster). Paot e voe an anv Hugh e Bro-Saoz goude donedigezh an Normaned er vro (Emgann Hastings, 1066), alies dindan e stumm latin Hugo. Buan e voe saoznekaet en Howe ha Hudd, ha tremen 90 anv-familh zo deveret dioutañ, Hughes, Howe, Hudson (Hudd + son, "mab da Hudd"), Hewitt, Hutchins en o zouez.

## Tud

* Henry Hudson, moraer saoz ; e anv zo bet roet da veur a lec'h.
* Rock Hudson, aktour stadunanat.

## Lec'hioù

Diwar anv Henry Hudson eo bet anvet :
* bae Hudson, e Kanada
* stêr Hudson, stêr e SUA
* strizh-mor Hudson,
* Menez Hudson, e Chile
* Enez Hudson, e Tuvalu (Nanumanga) er Meurvor Habask

## Kêrioù
### Arc'hantina

* Hudson, kêr e Proviñs Buenos Aires, e Partido Berazategui.

### Kanada

* Hudson e Kebek

### Stadoù-Unanet

* Hudson (Kolorado),
* Hudson (Florida),
* Hudson (Illinois),
* Hudson ( Indiana),
* Hudson (Iowa),
* Hudson (Kansas),
* Hudson (Maine),
* Hudson (Massachusetts),
* Hudson( Michigan),
* Hudson (Hampshire Nevez),
* Hudson (Manhattan)

## Notennoù

* ↑ Dictionary.com
# Hubertus von Preußen

Hubertus Karl Wilhelm von Preußen (1909 e Potsdam - 1950 en Windhoek, Südwestafrika) a oa ur priñs alaman.
Mab e oa da Friedrich Wilhelm Victor August Ernst von Preußen (1882–1951), a oa mab henañ an impalaer Wilhelm II, hag anavezet evel ar c'h-Kronprinz, ar priñs pennhêr.
# Hucqueliers

Kumunioù Frañs :
| Anv | Hucqueliers |
| Skoed | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Montreuil-sur-Mer |
| Etrekumuniezh | Communauté de communes du Canton d'Hucqueliers et environs |
| Kanton | Pennlec'h Kanton Hucqueliers |
| Kod INSEE | 62463 |
| Kod post | 62650 |
| Maer | Jean-François Compiègne |
| Amzer-gefridi | 2008-2014 |
| Gorread | 7,62 km² |
| Led | 50° 34' 10" Norzh |
| Hed | 01° 54' 26" Reter |
| Uhelder kreiz | 26 m |
| Uhelder bihanañ | 92 m |
| Uhelder brasañ | 172 m |
| Poblañs hep kontoù doubl | 531 (2008) |
| Stankter | 70 a./km² |
| Lec'hienn ar gumun | |
Hucqueliers a zo ur gumun eus departamant Pas-de-Calais (Bro-C'hall). Pennlec'h Kanton Hucqueliers eo.

## Monumantoù ha traoù heverk

* Ar c'hastell

## Dave ha notennoù

* ↑ Cassini hag EBSSA
# Hubertine Auclert

Hubertine Auclert, ganet d'an 10 a viz Ebrel 1848 e Saint-Priest-en-Murat en Allier hag aet da Anaon d'ar 4 a viz Eost 1914 e Pariz, a oa ur stourmerez benelour c'hall he devoa stourmet evit Gwir ar merc'hed da votiñ ha da vezañ dilennet.

## Yaouankiz

Marie Anne Hubertine Auclert a oa bet ganet en ur familh pinvidik, ar pemvet bugel diwar seizh, e Tilly e kumun Saint-Priest-en-Murat. An tad Jean Baptiste Auclert (1803-1861), a oa ur peizant pinvidik ha republikan. Deuet e oa da vezañ maer kumun Saint-Priest-en-Murat pa groge an Eil Republik e 1848. Goude taol-stad Napoleon III e 1852, an tad a chomas enebour daonet d'an Eil Impalaeriezh c'hall.
Lakaet en ur skol-lojañ relijiel d'an oad a 9 vloaz, ar plac'hig a chomo eno he holl buhez-skol. Marvet eo an tad pa oa 13 vloaz. Sabatuet ha kredourezh don prederiañ a ra evit dont da vezañ seurez e sœurs de Saint Vincent de Paul (ur gevredigezh buhez apostolek), met n'eo ket degemeret.
Hubertine Auclert a ya kuit eus al leandi e 1864 evit mont e ti he eontr lec'h ma z'eo aet he mamm da vevañ. Pa varv he mamm, e 1866, ez eo lakaet e leandi Montluçon gant he breur. Gwelet evel re zishual gant ar soeurezed, lakaet eo maez eus ar vuhez lean evit an eil gwech e 1869. An nac'h-se a soñj dezhi bezañ direizh a lak ur from enep-kloer da sevel enni.

## Ar stourm benelour

Dieubet dre ret eus he hent relijiel ha frank da geñver peadra da vevañ - hêr eo bet eus he zud - c'hoant he deus da gkas da benn ur stourmad : choazet he deus ar feiz republikan hag ar stourm evit gwirioù ar merc'hed dre ma vefe adwelet lezennoù ar c'hod Napoleon. He stourm a zo mennet hervezi dre « Emaon tost dre ganedigezh un emsavet a-enep flastradur ar benel, ken feuls eo ar paotr a-enep ar plac'h, en va bugaleaj e oan bet saozanet, pell 'zo on bet mennet gant klemm evit ma reizh an dishualded hag an doujañs ».
Dre «Heklevioù komzadennoù ar banvezioù sizhuniek aozet gant Léon Richer o deus, tost ma desachet er-maez eus al leandi, o deus ma degaset eus ar Bourbonnais betek Pariz da stourm evit frankiz ma reizh ». Mont a ra da Bariz er mare ma gouez Napoleon III ha ma vez an Trede Republik o tont war-wel. Digoret eo dre-se ul lec'h stourm evit ar maouezed a c'houlenn ma vefe kemmet ar C'hod Napoleon evit an deskadurezh, frankiz ar merc'hed, an dizimeziñ, ar gwir votiñ ha bezañ dilennet.

## Notennoù ha daveennoù

* ↑ « Je suis presque de naissance une révoltée contre l'écrasement féminin, tant la brutalité de l'homme envers la femme, dont mon enfance avait été épouvantée, m'a de bonne heure déterminée à revendiquer pour mon sexe l'indépendance et la considération »
# Hubert Pierlot

Hubert Pierlot a zo bet ganet d'an 23 a viz Kerzu 1883 e Cugnon (Belgia) ha marvet d'an 13 a viz Kerzu 1963 en Ukkel (Belgia).
Politikour belgiat e oa. Maodiern kentañ adalek 1939 betek 1945.

## Levrlennadur

* Thierry Grosbois, Pierlot 1930-1950, Embannadurioù Racine, Brusel, 2007 (ISBN 978-2-87386-485-9)
a vo kavet e Wikimedia Commons.
# Huclier

Kumunioù Frañs :
| Anv | Huclier |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté de communes du Pernois |
| Kanton | Heuchin |
| Kod INSEE | 62462 |
| Kod post | 62130 |
| Maer | Louis Cadet |
| Amzer-gefridi | 2008-2014 |
| Gorread | 3,32 km² |
| Led | 50° 25' 48" Norzh |
| Hed | 02° 21' 14" Reter |
| Uhelder kreiz | ... m |
| Uhelder bihanañ | 122 m |
| Uhelder brasañ | 163 m |
| Poblañs hep kontoù doubl | 113 (2007) |
| Stankter | 34 a./km² |
| Lec'hienn ar gumun | |
Huclier a zo ur gumun eus departamant Pas-de-Calais (Bro-C'hall).

## Notennoù ha daveoù

* ↑ Cassini hag EBSSA
# Hubert Reeves

a vo kavet e Wikimedia Commons.
Hubert Reeves (Montreal, 13 a viz Gouere 1932 – Pariz, 13 a viz Here 2023) a oa un astrofizikour, kehentaer skiantoù hag ekologour kanadian ha gall.

## Liammoù diavaez

* (fr) Lec'hienn ofisiel. Kavet : 14/10/2023.
# Huby-Saint-Leu

Kumunioù Frañs :
| Anv | Huby-Saint-Leu |
| Skoed | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Montreuil-sur-Mer |
| Etrekumuniezh | Communauté de communes de l'Hesdinois |
| Kanton | Hesdin |
| Kod INSEE | 62461 |
| Kod post | 62140 |
| Maer | Serge Roussel |
| Amzer-gefridi | 2008-2014 |
| Gorread | 12,44 km² |
| Led | 50° 22' 59" Norzh |
| Hed | 02° 02' 17" Reter |
| Uhelder kreiz | 110 m |
| Uhelder bihanañ | 21 m |
| Uhelder brasañ | 118 m |
| Poblañs hep kontoù doubl | 957 (2006) |
| Stankter | 77 a./km² |
| Lec'hienn ar gumun | |
Huby-Saint-Leu a zo ur gumun eus departamant gall Pas-de-Calais (Bro-C'hall).

## Istor
### XX$^{vet}$ kantved

* Brezel-bed kentañ: un diazlec'h eus lu ar Rouantelezh-Unanet ha daou ospital-tachenn a voe savet er gumun.

## Monumantoù ha traoù heverk

* Iliz katolik Saint Leu, XV$^{vet}$ kantved.

### Bezioù-brezel ar C'hommonwealth

* Bezioù ar C'hommonwealth e bered ar gumun
| Bro | Niver a soudarded |
| Aostralia | 1 |
| Rouantelezh-Unanet | 4 |
| Hollad | 5 |
Mervel a rejont e 1916, e-pad ar Brezel bed kentañ.
* Bered ar C'hommonwealth: Huby-Saint-Leu British Cemetery
| Bro | Niver a soudarded |
| Rouantelezh-Unanet | 52 |
| Hollad | 52 |
Ur vered ag ar Brezel bed kentañ eo. Daou ospital-tachenn a voe lec'hiet er gumun. Digoret e voe ar vered e miz Ebrel 1918. Implijet e voe betek penn-kentañ miz Meurzh 1919.

## Emdroadur ar boblañs 1962-2006

Niver a annezidi

## Dave ha notennoù

* ↑ Clochers de France
* ↑ Commonwealth War Graves Commission
* ↑ Commonwealth War Graves Commission
# François Truffaut

François Truffaut (1932-1984) a zo ur filmaozer ha skridaozer gall.

## Filmoù

* 1959 : Les Quatre Cents Coups
* 1960 : Tirez sur le pianiste
* 1962 : Jules et Jim
* 1964 : La Peau douce
* 1966 : Fahrenheit 451
* 1968 : La mariée était en noir
* 1968 : Baisers volés
* 1969 : La Sirène du Mississippi
* 1969 : L'Enfant sauvage
* 1970 : Domicile conjugal
* 1971 : Les Deux Anglaises et le continent
* 1972 : Une belle fille comme moi
* 1973 : La Nuit américaine
* 1975 : L'Histoire d'Adèle H.
* 1976 : L'Argent de poche
* 1977 : L'Homme qui aimait les femmes
* 1978 : La Chambre verte
* 1979 : L'Amour en fuite
* 1980 : Le Dernier Métro
* 1981 : La Femme d'à côté
* 1983 : Vivement dimanche !
# François Valentin

François Valentin, bet ganet e Gwengamp (Aodoù-an-Arvor a-vremañ, Breizh) d'an 10 a viz Ebrel 1738 hag aet da Anaon e Kemper (Penn-ar-Bed, Breizh) d'an 21 a viz Eost 1805, a oa ul livour breizhat.
Mont a reas da Bariz hag eno e teskas e arz e ti Joseph-Marie Vien adalek 1758 betek 1769. Mont a reas d'ober e annez da Roma (kêr-benn Stadoù ar Pab d'ar mare-se) betek 1773 a-raok distreiñ da Bariz betek 1791.
# Jimena Muñoz

Jimena Muñiz pe Muñoz (marvet en 1128) a oa ur vaouez a renk uhel e deroù an XII$^{vet}$ kantved e rouantelezh León.
Merc'h e oa d'ar c'hont Munio Muñiz ha d'e bried Velasquita. Munio Muñiz a oa mab d'ar c'hont Munio Rodríguez ha da Jimena Ordóñez, ha honnezh a oa merc'h d'an infant Ordoño Bermúdez, mab bastard da Bermudo II León.
Adal 1093 betek 1108 e voe Jimena Muñiz tenente, da lavaret eo merourez, Kastell Cornatel, e wizien hag e zouaroù.
Dont a reas da vout pried-kleiz ar roue Alfonso VI León.
Jimena Muñiz a reas donezonoù da Manati San Pedro de Montes, da iliz-veur Astorga ha da Ospital San Juan.

## He bugale

Div verc'h he doe :
* Teresa, dimezet d'ar marc'heg gall Henrique de Borgonha, ha bugale o doe, hag en o zouez :
** Afonso Henriques, kentañ roue Portugal.
* Elvira

## Bez Jimena Muñoz

* 1 2 3 Medieval Lands (en)
* 1 2 Santiago Taladrid Rodríguez, El castillo de Ulver: Cornatel, Taladrid, 2000, (ISBN 84-607-0776-8) (es)
# Jim Sevellec

Jim Sevellec (Eugène Sévellec en ti-kêr) ganet d'an 21 a viz Genver 1897 e Kameled, a oa un treser ha livour breizhat, a weler e anv war meur a levr brezhonek eus ar bloavezhioù 1950.

## E vuhez

Yaouank-tre, da 11 vloaz, e rae dija tresadennoù eus tiez ha straedoù e gêr c'henidik gant skoazell arzourien all. Studioù a reas e Brest goude marv e dad. Gant skoazell e vignon, ar barzh Saint-Pol-Roux, e labour Jim gant Henriot e Kemper adalek 1928. E-pad ar brezel e voe implijet evit komz gant Skosiz hag Amerikaned, ha "Jim" a veze graet eus "Eugène" ganto, dre ma oa aesoc'h da zistagañ. Mirout a reas an anv-bihan-se goude. Goude ar brezel e labouras evit ar PTT. Aet eo da anaon d'an 21 a viz Mae 1971 e Brest.
Tad e oa da Joël-Jim Sévellec, arzour ivez.
# Jim Varney

James Albert Varney Jr., anavezetoc'h evel Jim Varney, bet ganet e Lexington (Kentucky) (Stadoù-Unanet Amerika) d'ar 15 a viz Mezheven 1949 hag aet da Anaon d'an 10 a viz C'hwevrer 2000 e White House (Tennessee, SUA), a oa un aktour hag ur fentigellour stadunanat.